35. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ. 107101/424 της 20 Αυγ. /6 Σεπτ.  1982 (ΦΕΚ Β΄ 646) Κατάργηση ιεραρχικής βαθμίδας γενικής διεύθυνσης και μετατροπή της θέσης του Γενικού Διευθυντή στο Ταμείο Παρακαταθηκών και Δανείων. Έχοντας υπόψη: 1.Τις διατάξεις: α)της παρ. 10 του άρθρ. 2 του Νόμ. 1232/1982 «Επαναφορά σε ισχύ, τροποποίση και συμπλήρωση των διατάξεων του Ν.Δ. 4352/1964 και άλλες διατάξεις» και β) της παρ. 2 του άρθρ. 29 του Νόμ. 1199/81 «περί ρυθμίσεως θεμάτων καταστάσεως υπαλλήλων του Δημοσίου, των ΝΠΔΔ, των ΟΤΑ και άλλων τινων συναφών διατάξεων». 2.Την 11355/12.7.82 κοινή απόφαση, των Πρωθυπουργού και Υπουργού Οικονομικών» Ανάθεση αρμοδιοτήτων στους Υφυπουργούς Οικονομικών (ΦΕΚ 474/82/τ. Β΄). 3.Τις διαρθρωτικές απαιτήσεις και τις υπηρεσιακές ανάγκες του Ταμείου Παρακαταθηκών και Δανείων, αποφασίζουμε: 1.Η οργανωτική βαθμίδα της Γενικής Διεύθυνσης του Ταμείου Παρακαταθηκών και Δανείων καταργείται αυτοδίκαια και η θέση του γενικού διευθυντή με βαθμό 1ο μετατρέπεται σε θέση Προϊσταμένου των Υπηρεσιών του Ταμείου της κατηγορίας β΄ των ειδικών θέσεων και τριετή θητεία, που μπορεί να ανανεούται μετά την καθ΄ οιονδήποτε τρόπο αποχώρηση του υπαλλήλου που υπηρετεί σήμερα με βαθμό 1ο. 2.Όλες οι αρμοδιότητες της καταργούμενης Γενικής Διεύθυνσης που περιγράφονται στο άρθρ. 7 του Π.Δ. 471/1980, περιέρχονται στην μετατρεπομένη θέση, ενώ οι αρμοδιότητες που ασκούσε ο Γενικός Διευθυντής κατά παραχώρηση από τον Πρόεδρο η το Διοικητικό Συμβούλιο του Ταμείου επανέρχονται στα όργανα αυτά. 3.Προσόντα διορισμού για την πλήρωση της μετατρεπόμενης θέσης ορίζονται: α)Πτυχίο οικονομικών, νομικών η πολιτικών σπουδών ανώτατης Σχολής της ημεδαπής η ισότιμο πτυχίο ομοταγούς Σχολής της αλλοδαπής β)Τίτλος μεταπτυχιακών σπουδών διάρκειας τουλάχιστο δύο ακαδημαϊκών ετών σε οικονομικές επιστήμες της ημεδαπής η αλλοδαπής. γ)Άρτια γνώση μιας των γλωσσών Αγγλικής Γαλλικής, Γερμανικής η Ιταλικής και ικανή διοικητική πείρα προκηκόντως αποδεικνυόμενα Η πλήρωση της θέσεως γίνεται κατά τις ισχύουσες κάθε φορά διατάξεις. 4.Τον Προϊστάμενο των Υπηρεσιών του Ταμείου, ελλείποντα, απόντα η κωλυόμενο, αναπληρώνει ένας από τους Διευθυντές της Κεντρικής Υπηρεσίας του Ταμείου, που θα ορίζεται από το Διοικητικό Συμβούλιο. 5.Κατά τα λοιπά εφαρμόζονται οι διατάξεις του άρθρ. 2 του Νόμ. 1232/1982. 39.Β.α.35 Οργανικές Διατάξεις Ταμείου Παρακαταθηκών και Δανείων (Τ.Π. και Δ.) 